| Παγοδρομία ταχύτητας στουςΧειμερινούς ΟλυμπιακούςΑγώνες 1924 |
| --- |
| 500 μέτρα | ανδρών |
| 1.500 μέτρα | ανδρών |
| 5.000 μέτρα | ανδρών |
| 10.000 μέτρα | ανδρών |
| Σύνθετο | ανδρών |

Τα **500 μέτρα ανδρών** ήταν ένα από τα πέντε αγωνίσματα παγοδρομίας ταχύτητας στο πρόγραμμα των Χειμερινών Ολυμπιακών Αγώνων του 1924. Συνολικά 27 αθλητές από 10 χώρες έλαβαν μέρος στον αγώνα που διεξήχθη στις 26 Ιανουαρίου στο Ολυμπιακό Στάδιο του Σαμονί στη Γαλλία.

Ήταν το πρώτο χρονικά αγώνισμα της διοργάνωσης (ξεκίνησε στις 10 το πρωί) και ως εκ τούτου προέκυψε ο πρώτος Ολυμπιονίκης στην ιστορία των Χειμερινών Ολυμπιακών Αγώνων. Νικητής αναδείχθηκε ο Αμερικανός Τσαρλς Τζιούτρο, ενώ το ασημένιο μετάλλιο κατέκτησε ο Νορβηγός Όσκαρ Όλσεν. Το χάλκινο μετάλλιο μοιράστηκαν οι Ρόαλντ Λάρσεν και Κλας Τούνμπεργκ που ισοβάθμισαν στην τρίτη θέση. Τον αγώνα παρακολούθησαν συνολικά 1.316 θεατές και βασικός κριτής ήταν ο Νορβηγός Χανς Όσκαρ Χάμερσταντ.

Συμμετέχουσες χώρες
-------------------

Στον ιστότοπό της, η Διεθνής Ολυμπιακή Επιτροπή ονομάζει 4 ακόμη αθλητές στο αγώνισμα, που όμως δεν ξεκίνησαν τον αγώνα και ως εκ τούτου δεν καταγράφονται στη λίστα των συμμετεχόντων. Οι 10 χώρες που έλαβαν μέρος είναι οι εξής (σε παρένθεση ο αριθμός των αθλητών):

* Βέλγιο Βέλγιο (4)
* Γαλλία Γαλλία (4)
* Ηνωμένες Πολιτείες Αμερικής Ηνωμένες Πολιτείες (4)
* Καναδάς Καναδάς (1)
* Λετονία Λετονία (1)
* Μεγάλη Βρετανία Μεγάλη Βρετανία (3)
* Νορβηγία Νορβηγία (4)
* Πολωνία Πολωνία (1)
* Σουηδία Σουηδία (2)
* Φινλανδία Φινλανδία (3)

Σύνοψη αγωνίσματος
------------------

Σύμφωνα με τους κανόνες της Διεθνούς Ένωσης Παγοδρομίας, οι αθλητές αγωνίστηκαν σε ζευγάρια και έπρεπε να καλύψουν απόσταση 500 μέτρων στο παγοδρόμιο, σε όσο το δυνατόν λιγότερο χρόνο. Τα ζευγάρια καθορίστηκαν με κλήρωση πριν τον αγώνα. Αρχικά, επρόκειτο να αγωνιστούν 31 αθλητές από 13 χώρες, όμως ο αριθμός μειώθηκε σε 27 από 10 χώρες μετά την αποχώρηση τεσσάρων αθλητών. Ένας από αυτούς ήταν ο Κρίστφριντ Μπουρμάιστερ, ο οποίος επρόκειτο να είναι ο μοναδικός εκπρόσωπος της Εσθονίας στους 1ους Χειμερινούς Ολυμπιακούς Αγώνες. Τελικά, δεν έλαβε μέρος στον αγώνα και η απόσυρσή του δεν κοινοποιήθηκε εγκαίρως στους διοργανωτές. Αυτό είχε ως αποτέλεσμα μια μικρή αναδιάταξη στα ζευγάρια λίγο πριν την έναρξη.

Ως ο πρώτος μεγάλος διεθνής αγώνας της χρονιάς, ήταν δύσκολο να ξεχωρίσει κάποιο φαβορί. Πριν πάνε στο Σαμονί, οι Φινλανδοί προπονούνταν στο Νταβός, εκεί όπου ο παγκόσμιος πρωταθλητής Κλας Τούνμπεργκ είχε χρόνο 43.8 δευτερολέπτων, μόλις τέσσερα δέκατα περισσότερα από το παγκόσμιο ρεκόρ του Νορβηγού Όσκαρ Ματίσεν. Ο Ματίσεν ως επαγγελματίας δεν μπορούσε να λάβει μέρος στους Αγώνες. Έτσι, οι ελπίδες της Νορβηγίας για μετάλλιο έπεφταν πάνω στον Ρόαλντ Λάρσεν (είχε 44.6 στο Φρόγκνερ) και τον Όσκαρ Όλσεν. Από την άλλη, η ομάδα των Ηνωμένων Πολιτειών συμμετείχε σε μερικούς αγώνες πριν αναχωρήσει για την Ευρώπη, έχοντας ταχύτερο αθλητή τον Τσαρλς Τζιούτρο με μόλις 46.6. Βέβαια, ο ίδιος είχε σημειώσει νέο παγκόσμιο ρεκόρ στο αγώνισμα των 100 γιαρδών με χρόνο 9.4 δευτερολέπτων, στις 6 Ιανουαρίου.

Ο Τζο Μουρ των Ηνωμένων Πολιτειών και ο Έρικ Μπλόμγκρεν από τη Σουηδία έγιναν οι πρώτοι χρονικά αθλητές που αγωνίστηκαν ποτέ σε Χειμερινούς Ολυμπιακούς Αγώνες, με τον Μουρ να θέτει το πρώτο ολυμπιακό ρεκόρ, καλύπτοντας την απόσταση σε 45.6 δευτερόλεπτα. Ο χρόνος του Μουρ δεν ξεπεράστηκε μέχρι το 11ο ζευγάρι, όταν ο Φινλανδός Άσερ Βαλένιους (είχε 44.4 στο Νταβός) σταμάτησε το χρονόμετρο στα 45 δευτερόλεπτα. Ωστόσο, στο αμέσως επόμενο ζευγάρι, ο Όλσεν έκανε 44.2 και πέρασε στην πρώτη θέση. Τελικά, η επίδοση του χρυσού μεταλλίου προήλθε από το 15ο ζευγάρι, όπου ο Αμερικανός Τζιούτρο τέθηκε αντιμέτωπος με τον Τσαρλς Γκόρμαν. Ο Καναδός πήρε το προβάδισμα, όμως ο Τζιούτρο τον ξεπέρασε πολύ γρήγορα και τερμάτισε σε χρόνο 44 δευτερολέπτων. Τα εναπομείναντα φαβορί, ο Τούνμπεργκ και ο Λάρσεν, περιορίστηκαν στο χάλκινο μετάλλιο, καθώς αμφότεροι είχαν χρόνο 44.8 δευτερολέπτων.

Ο Τζιούτρο προερχόταν από φτωχή οικογένεια και η παγοδρομία ταχύτητας ήταν ακριβό άθλημα για εκείνον. Παρ'όλα αυτά, κατάφερε να βρει χορηγία από τον επιχειρηματία Τζακ Μάμπιτ και έγινε κορυφαίος στις μικρές αποστάσεις κατά τις αρχές της δεκαετίας του 1920. Είχε αποσυρθεί για ένα διάστημα πριν τη 1η Χειμερινή Ολυμπιάδα, όμως επέστρεψε στο άθλημα με στόχο να αγωνιστεί στο Σαμονί. Εκτός από τα 500 μέτρα, πήρε μέρος και στα αγωνίσματα των 1.500 και 5.000 μέτρων και στη συνέχεια αποσύρθηκε οριστικά. Το χρυσό μετάλλιό του βρίσκεται στο Ινστιτούτο Σμιθσόνιαν στην Ουάσινγκτον.

Ρεκόρ
-----

Ο χάλκινος νικητής,  
Κλας Τούνμπεργκ.
Το παγκόσμιο ρεκόρ στο αγώνισμα πριν την έναρξη των Χειμερινών Ολυμπιακών Αγώνων 1924:

| Ρεκόρ | Χρόνος | Αθλητής | Χώρα | Τόπος | Ημερομηνία |
| --- | --- | --- | --- | --- | --- |
| Παγκόσμιο ρεκόρ | 43.4 | Όσκαρ Ματίσεν | Νορβηγία Νορβηγία | Νταβός, Ελβετία | 17 Ιανουαρίου 1914 |

Τα ακόλουθα ρεκόρ σημειώθηκαν κατά τη διάρκεια του αγώνα:

| Ημερομηνία | Ζευγάρι | Αθλητής | Χώρα | Χρόνος | Ρεκόρ |
| --- | --- | --- | --- | --- | --- |
| 26 Ιανουαρίου 1924 | 1 | Τζο Μουρ | Ηνωμένες Πολιτείες Αμερικής Ηνωμένες Πολιτείες | 45.6 | **ΟΡ** |
| 26 Ιανουαρίου 1924 | 11 | Άσερ Βαλένιους | Φινλανδία Φινλανδία | 45.0 | **ΟΡ** |
| 26 Ιανουαρίου 1924 | 12 | Όσκαρ Όλσεν | Νορβηγία Νορβηγία | 44.2 | **ΟΡ** |
| 26 Ιανουαρίου 1924 | 15 | Τσαρλς Τζιούτρο | Ηνωμένες Πολιτείες Αμερικής Ηνωμένες Πολιτείες | 44.0 | **ΟΡ** |

Τελική κατάταξη
---------------


|  |  |  |
| --- | --- | --- |
| Τσαρλς Γκόρμαν (αριστερά) και Τζο Μουρ (δεξιά). |  | Τσαρλς Γκόρμαν (αριστερά) και Τζο Μουρ (δεξιά). |
| Τσαρλς Γκόρμαν (αριστερά) και Τζο Μουρ (δεξιά). |


|  |  |  |
| --- | --- | --- |
| Τζούλιους Σκούτναμπ (αριστερά) και Χάρι Κάσκεϊ (δεξιά). |  | Τζούλιους Σκούτναμπ (αριστερά) και Χάρι Κάσκεϊ (δεξιά). |
| Τζούλιους Σκούτναμπ (αριστερά) και Χάρι Κάσκεϊ (δεξιά). |


|  |  |  |
| --- | --- | --- |
| Λέοναρντ Κουάγκλια (αριστερά) και Άλμπερτ Χάσλερ (δεξιά). |  | Λέοναρντ Κουάγκλια (αριστερά) και Άλμπερτ Χάσλερ (δεξιά). |
| Λέοναρντ Κουάγκλια (αριστερά) και Άλμπερτ Χάσλερ (δεξιά). |



| Κατάταξη | Ζευγάρι | Αθλητής | Χώρα | Χρόνος | Σημειώσεις |
| --- | --- | --- | --- | --- | --- |
| 1 | 15 | Τσαρλς Τζιούτρο | Ηνωμένες Πολιτείες Αμερικής Ηνωμένες Πολιτείες | 44.0 | ΟΡ |
| 2 | 12 | Όσκαρ Όλσεν | Νορβηγία Νορβηγία | 44.2 | ΟΡ |
| 3 | 17 | Ρόαλντ Λάρσεν | Νορβηγία Νορβηγία | 44.8 |  |
| 14 | Κλας Τούνμπεργκ | Φινλανδία Φινλανδία | 44.8 |  |
| 5 | 11 | Άσερ Βαλένιους | Φινλανδία Φινλανδία | 45.0 | ΟΡ |
| 6 | 13 | Άξελ Μπλόμκβιστ | Σουηδία Σουηδία | 45.2 |  |
| 7 | 15 | Τσαρλς Γκόρμαν | Καναδάς Καναδάς | 45.4 |
| 8 | 1 | Τζο Μουρ | Ηνωμένες Πολιτείες Αμερικής Ηνωμένες Πολιτείες | 45.6 | ΟΡ |
| 13 | Χάραλντ Στρεμ | Νορβηγία Νορβηγία | 45.6 |  |
| 10 | 10 | Τζούλιους Σκούτναμπ | Φινλανδία Φινλανδία | 46.4 |  |
| 11 | 1 | Έρικ Μπλόμγκρεν | Σουηδία Σουηδία | 46.6 |  |
| 12 | 6 | Χάρι Κάσκεϊ | Ηνωμένες Πολιτείες Αμερικής Ηνωμένες Πολιτείες | 47.0 |  |
| 13 | 5 | Σίγκουρντ Μόεν | Νορβηγία Νορβηγία | 47.2 |  |
| 14 | 12 | Μπιλ Στάινμετζ | Ηνωμένες Πολιτείες Αμερικής Ηνωμένες Πολιτείες | 47.8 |  |
| 15 | 3 | Λέοναρντ Κουάγκλια | Γαλλία Γαλλία | 48.4 |  |
| 16 | 18 | Άλμπερτς Ρούμπα | Λετονία Λετονία | 48.8 |  |
| 17 | 4 | Λέον Γιούτσεβιτς | Πολωνία Πολωνία | 49.6 |  |
| 18 | 3 | Άλμπερτ Χάσλερ | Γαλλία Γαλλία | 50.6 |  |
| 19 | 14 | Λουί Ντε Ρίντερ | Βέλγιο Βέλγιο | 52.8 |  |
| 20 | 11 | Αντρέ Ζεγκού | Γαλλία Γαλλία | 53.2 |  |
| 21 | 17 | Ζορζ ντε Ουάιλντ | Γαλλία Γαλλία | 54.8 |  |
| 22 | 8 | Γκαστόν Φαν Χάζεμπρουκ | Βέλγιο Βέλγιο | 55.8 |  |
| 23 | 8 | Φρέντερικ Ντιξ | Μεγάλη Βρετανία Μεγάλη Βρετανία | 56.4 |  |
| 10 | Φιλίπ Φαν Βόλκχσομ | Βέλγιο Βέλγιο | 56.4 |  |
| 25 | 5 | Μπέρναρντ Σάτον | Μεγάλη Βρετανία Μεγάλη Βρετανία | 1:00.8 |  |
| 26 | 6 | Μαρσέλ Μόενς | Βέλγιο Βέλγιο | 1:02.2 |  |
| 27 | 4 | Σίριλ Χορν | Μεγάλη Βρετανία Μεγάλη Βρετανία | 1:04.4 |  |
|  | 9 | Αλεξάντερ Σπένγκλερ | Ελβετία Ελβετία | *Δεν ξεκίνησε* |  |
| 2 | Κρίστφριντ Μπουρμάιστερ | Εσθονία Εσθονία | *Δεν ξεκίνησε* |  |
| 9 | Τσεζάρε Λοκατέλι | Ιταλία Ιταλία | *Δεν ξεκίνησε* |  |
| 7 | Άλμπερτ Τέμπιτ | Μεγάλη Βρετανία Μεγάλη Βρετανία | *Δεν ξεκίνησε* |  |

Παραπομπές
----------

**Βίντεο αρχείου**
1. 1 2  «Chamonix 1924 - Speed Skating 500m Men Results». *Διεθνής Ολυμπιακή Επιτροπή*. Ανακτήθηκε στις 25 Αυγούστου 2021.
2. 1 2 3 4  «500 metres, Men». *Olympedia.org*. Ανακτήθηκε στις 25 Αυγούστου 2021.
3. ↑  «I taliolümpiamängud Chamonix 1924 (25. jaanuar – 5. veebruar)» (στα Εσθονικά). *Postimees*. 18 Ιανουαρίου 2006. Αρχειοθετήθηκε από το πρωτότυπο στις 12 Σεπτεμβρίου 2012.. Ανακτήθηκε στις 25 Αυγούστου 2021.
4. ↑  M. A. Avé, επιμ. (1924) (στα Γαλλικά) (pdf). ﻿Les Jeux de la VIIIe Olympiade Paris 1924 – Rapport Officiel﻿ (Report). Γαλλική Ολυμπιακή Επιτροπή, pp. 669–70. .
5. 1 2 3 4  «Speed Skating at the 1924 Chamonix Winter Games: Men's 500 metres». *Sports Reference*. Αρχειοθετήθηκε από το πρωτότυπο στις 14 Ιανουαρίου 2020. Ανακτήθηκε στις 25 Αυγούστου 2021.
6. ↑  «Speed Skating at the 1924 Chamonix Winter Games». *Sports Reference*. Αρχειοθετήθηκε από το πρωτότυπο στις 14 Ιανουαρίου 2020. Ανακτήθηκε στις 25 Αυγούστου 2021.
7. ↑  «Charlie Jewtraw, Speed Skater, 95». *The New York Times*. AP. 1 Φεβρουαρίου 1996. Αρχειοθετήθηκε από το πρωτότυπο στις 20 Ιουνίου 2018.. Ανακτήθηκε στις 25 Αυγούστου 2021.
8. ↑  Αρχικά στο 2ο ζευγάρι με τον Κρίστφριντ Μπουρμάιστερ.
9. ↑  Αρχικά στο 7ο ζευγάρι με τον Άλμπερτ Τέμπιτ.
10. ↑  Αρχικά μόνος στο 16ο ζευγάρι.

Εξωτερικοί σύνδεσμοι
--------------------

* «Chamonix 1924 - Speed Skating 500m Men Results». Διεθνής Ολυμπιακή Επιτροπή.
* «500 metres, Men». Olympedia.org.